NETFLIX-ALKUPERÄISSARJA
Anteeksi häiriö, mutta on sattunut taas joukkoampuminen.
-Voi luoja. Missä? -Tampan lähellä...
Ei, vaan missä paikassa? Apteekissa, ompeluliikkeessä...
-Ostoskeskuksessa. -Ei!
Miss Takenin ensi-ilta on ensi kuussa.
Iso osa leffasta on sitä, kun Courtney Portnoy ammuskelee ostarilla.
-Pitäisikö elokuva jättää julkaisematta? -Ei kai?
Olen kypsä siihen, että oikea aseväkivalta estää meitä ihannoimasta aseväkivaltaa.
Mitä tapahtuu? Onko koko maailma seonnut?
Ei. Olemme maamme historiaan sidotun individualistisen kulttuurin tuotteita.
Maammehan syntyi väkivaltaisesta kapinasta, joka on popularisoitu...
Okei, Chomsky. Kun haluan sinun puhuvan, vedän narustasi.
Järjestä kokous Portnoyn tiimin kanssa. Yritetään väistää tämä fakakte mishegoss.
Selvä. Paitsi se "focaccia Michigan" -juttu.
Kertoisitteko, missä on H&M?
Toki. Mutta kun pääset sinne, olet entinen.
Ryttyilet väärälle ostoriippuvaiselle.
Olen nimittäin riippuvainen myös kostosta.
Kuole, saasta!
Courtney Portn- oy vey.
LAPSIA HITAASTI
-Että Rusko Mersu-Auto. Äitini. -Niinpä.
KAKSI PÄIVÄÄ MYÖHEMMIN
Valehtelin. Ei Rusko Mersu-Autoa ole olemassa.
En tiedä, kuka äitisi on. En halua valehdella sinulle.
-Miksi sitten valehtelit? -Olin tosissani kaikesta muusta.
Autan löytämään äitisi. Vaikka eivät äidit ole kaksisia.
Minusta he ovat sieluttomia demoneita Saatanan hanurista.
Isoäitini kuulostaa kiinnostavalta. Voinko tavata hänet?
Ei, et voi tavata äitiäni, koska hän on kuollut.
Kuollut äiti.
VIISITOISTA MINUUTTIA MYÖHEMMIN
BoJack, missä ostamani jäätoffeet ovat?
-Valehtelin taas. Äitini elää. -Lopeta se!
Se oli vain vartin vale. Etkä halua tavata häntä.
-Haluanpa. Missä hän asuu? -Upeassa hoitokodissa.
Hänellä on oma huone, ympärivuorokautinen hoito -
ja paljon muita vanhuksia, joille hän voi ladella ilkeyksiä ikänsä varjolla.
-Mikä sen nimi on? -Whispering Pines. Vai Whistling Pines?
-Uskomatonta! -Se alkaa W:llä. Winter's Bone?
-Vie minut sinne. -Okei.
-Ja nyt oikeasti. -Lupaan. En valehtele sinulle enää ikinä.
-Söitkö viimeisen jäätoffeen? -En.
8 SEKUNTIA MYÖHEMMIN
Valehtelin siitä jäätoffeesta.
Luulit, että olen vain avuton heitukka,
mutta se oli väärä luulo.
-Ei hyvältä näytä. -Asettakaa Google hälyttämään ampumisista.
Kauheaa. Tiedän, että joukkoampumiset ovat vaikuttaneet muiden ensi-iltoihin,
mutta sen ei uskoisi osuvan omalle kohdalle.
-Tietenkin muistan myös uhreja. -Niin. Muistamme uhreja.
Tällainen saa todella ajattelemaan. Miksi istumme tässä neukkarissa?
Elämä on lyhyt. Tämä kokous pitäisi järjestää vesipuistossa.
Vesipuisto, jossa pidetään kokouksia. Siinäpä leffa.
-Kuka tuo tollo on? -Olen Courtneyn valesulhanen.
Hän on tavis/supermalli ja saa minut näyttämään arkisemmalta/upeammalta.
Aivan sama. Ehdimme leikata ostariammuskelun pois -
mutta jäljelle jäävät vielä ammuskelut leffateatterissa, markkinoilla...
-Poistetaan leffateatteriammuskelu. -Selvä. Markkina-ammuskelu jää vielä.
-Tämä on surullinen päivä. -Mitä? Minun on vastattava.
-BoJack? Missä olet ollut? -Kuuntele.
Olen pahoillani. Olin kamala poikaystävä, asiakas ja ystävä.
Vietin vuoden muualla ja tajusin, miten tärkeitä läheiseni minulle ovat.
-Ja sinä saatat olla heistä tärkein. -Oho, BoJack. Kiitos paljon...
Oikea syy, miksi soitan, on tämä:
muistatko sen hoitokodin nimeä, johon päätimme panna äitini?
Senkin kana-aivo. Walnut Springs.
Walnut Springs! Tiesin, että se alkaa W:llä!
Mitä?
Viime puhelu loppui huonosti.
Olen oikeasti pahoillani. Ja tiedät, että haluan korjata välimme.
-Selvä. Kiitos. -Oikea syy puheluuni on se,
-että Walnut Springsejä on pari. -Se on Santa Barbarassa, pahvi.
-Oletpa kärttyinen. Kuoliko joku? -Monikin!
Mistä jäin paitsi?
Courtneyn rakas kertoi, miten ampumiset vähenisivät.
Jos kaikilla olisi pumpattavat kengät, he juoksisivat luoteja nopeammin.
Tämä asepuhe on masentavaa. Miss Taken on feministinen elokuva.
Aivan. Kuin Bridget Jones plus pari veristä murhaa.
Huomio on pidettävä Courtneyssa,
ei hälyttävästi kasvavassa aseväkivallassa. Muistamme uhreja.
Muistamme uhreja.
TYTTÖIHKU
Edustajainhuoneen piiskuri esitteli suunnitelman -
saadakseen sinut vastaamaan puhelimeen.
Tämä on Puhelinpoliittinen katsaus torstaina 12. lokakuuta.
-Äänessä Robert Siegel. -Ja Audie Cornish.
Asetus astuu voimaan, kun saat puhelun ja kuulet tämän soittoäänen.
-Haloo. -Diane! Minulla on sinulle jymyjuttu.
Kirjoitat kehuartikkelin asiakkaastani ja hänen elokuvastaan.
Tunnethan Courtney Portnoyn? Hän puuhaili puutarhanhoitajana -
elokuvassa Puiseva punanuttu puhisee puskissa.
Lähdepä Portnoyn kanssa porvarilliselle Porterhouse-porsaankyljelle.
-Niin mitä? -Poraudu Portnoyhin, mutta älä kornisti.
Ja hörpi borssia. Pusuja!
Ja noin se tehdään.
WALNUT SPRINGS SYKSY SAA LIUKASTUMAAN
Etkö tuntenut yhtään syyllisyyttä, kun jätit äitisi tänne?
Syyllisyyttä... Yritän muistaa. En. En yhtään.
-Hitto. -Et tuntenut äitiäni.
Jenkkifutista? Ei noilla kintuilla.
Nolaat vain itsesi niin kuin kaikessa muussakin.
-Mutta äiti... -Jos haluat saada turpaasi,
kerro isällesi, että hän on huono kirjoittaja. Se toimii minulle joka kerta.
Rouva Horseman, teille on vieras.
-Hei, äiti. -Tunnemmeko me?
-Aivan, en käy koskaan vierailulla. -Henrietta?
-Aiotko jatkaa? -Hän ei taida muistaa sinua.
Kyllä muistaa. Näin kävi myös 8. luokalla, kun kuorosooloni meni pieleen.
Sain kyydin pianistilta, joka tykkäsi sormeilla muutakin kuin koskettimia.
Kun pääsin kotiin ehjänä, äiti sanoi: "Kukaan ei halua sinua."
-Henrietta, toisitko appelsiinimehua. -En ole Henrietta. Ei ole Henriettaa.
Appelsiinimehua ja heti! En maksa sinulle keskustelusta.
-BoJack, pitäisikö... -Ai, sinä.
Hollyhock.
Anteeksi Henriettan puolesta. Hän oppi lukemaan käytetyistä kirjoista.
Etkö tosiaan muista minua? Kuuluisaa BoJackia?
Jos haet appelsiinimehua, minäkin otan.
Hyvä on.
Kuten huomasit, olen lopulta aika tavallinen.
-Sinäkin puet housut lahje kerrallaan. -Astun niihin lahje kerrallaan.
Sitten housupiiat nostavat ne, ettei tule ryppyjä.
Aivan. Mitä muuta varten housupiiat ovat?
Konnichiwa, prinsessa Mulan.
-Anna meidän olla. -Se oli kohteliaisuus.
Konnichiwa on japaniksi "päivää", enkä ole japanilainen.
Voisin tukkia suusi jollakin.
-Askelkin vielä, mulkku. -Mitä...
-Vitsi vain. En halua vaikeuksia. -Puhu ja kävele.
...hittoa tuo oli?
-En tiedä. Vaistot ottivat vallan. -Miksi sinulla on ase?
Aseen käyttäminen elokuvassa oli niin voimauttavaa, että ostin sellaisen.
-Haluatko kokeilla? -En. Vastustan aseita.
Ajatuskin aseista on...
Hitto, pitelen asetta. Kauanko se on ollut kädessäni?
-Se istuu käteen, vai mitä? -Tuntuu aika kivalta.
Haluatko ampua? Mennään ampumaradalleni.
-Onko sinulla ampumarata? -Olen Courtney Portnoy. Minulla on kaikki.
PORTNOYN PYSSYT
PORTNOYN PATRUUNAT
-Uskomatonta, että palasit. -Minäkö? Vai BoJack?
-Näytät aivan häneltä. -Kuulemma.
-Äitisi dementia etenee nopeasti. -Ilmestyit tyhjästä.
Kyllä, yhtä yllättäen kuin dementia iskee.
-Sitä ei ole, kunnes se on. -Kiitos selityksestä.
Yritimme soittaa, mutta numerosi yhdistyi voileipäbaariin Temeculassa.
Hän on aktiivisempi kuin aikoihin. Säännölliset vierailut voisivat...
Ei käy. Äidin tapaaminen on kuin Terrence Malickin leffa:
-kerta kymmenessä vuodessa riittää. -Hän ei elä enää kymmentä vuotta.
Se siitä sitten. Moi, äiti. Tule, Hollyhock. Lähdetään litomaan.
Kai me palaamme? Emme voi jättää häntä noin.
-Voit tehdä mitä vain, jos uskot itseesi. -Meidän pitää palata. Joka viikko.
Hän on äitisi, ja dementia periytyy.
Mekin päädymme tämmöiseen hoitokotiin. Eikö olisi kiva, jos olisi vieraita?
-Hyvä on, palataan. Onko nyt hyvä? -Missä se mehu on, laiskamato?
Ensi viikkoon.
PB KUVERNÖÖRIKSI ONKO SE O:LLA VAI Ö:LLÄ?
-Loppuiko maito? -Voin hakea lisää.
-Kiva. Jatkokysymys: miksi sinulla on ase? -Taivas!
Ajoinko kotiin ase kädessä tajuamatta itse?
Ilmankos bensa-aseman myyjä ei laskuttanut karkeista.
-Ryöstinkö bensa-aseman? -Klassinen Dianen jekku.
Tai kuten sanon: "dianekku". Turvallista työmatkaa.
Kerrotaan tämä heti kärkeen.
OMA KÄSIASE
Jos olet mies, et tajua tätä.
Jotkut teistä yrittävät tajuta.
Te nyökyttelette ja sanotte oikeat asiat, kun kuuntelette meitä.
Ette silti tiedä, miltä tuntuu olla jatkuvasti varuillaan.
Pysäköintipaikoilla, kadulla, jopa töissä.
En halua enää auttaa miehiä tajuamaan, miltä tuntuu olla nainen.
Nyt otan aloitteen omiin käsiini.
Siksi minulla on ase.
KLIKKITAULU OMA KÄSIASE
KARKKI VAI KUPPONEN
Tuossa olemme senioripiknikillä.
-Tuo olen minä, ja tuo on Polio-Larry. -Hän muistaa kaikki tärkeät.
-Kuka tuo on? -Veljeni Crackerjack.
Tuohan olen minä! Tuon jälkeen huusit minulle, koska sotkin housuni jäätelöön.
-Ei jäätelöä minulle. En halua lihoa. -Pitää näyttää hyvältä, kun tuoni tulee.
Tuomi? Ei. Katkaisin välimme, kun hän ei syönyt pataani.
Sitten paljastin, että hänen poikansa on homo.
Pitäkää hauskaa. Minä yritän saada joltain leskirouvalta hänen unilääkkeitään.
-Oletko tämä sinä? -Olen debytanttitansseissani.
-Olitpa kaunis. -Sinäkin voisit olla laiha.
Jätä namut vähemmälle. Äläkä kävele vaan laukkaa.
Olipa kylmää, mummu.
HYVÄÄ HUOMENTA, HOLLYWOO
Hyvää huomenta, Hollywoo!
-Minä muistutan Ryan Seacrestia. -Ja minä Billy Bushia.
Tässä jotain, mitä luen kortista.
Naiset hankkivat aseenkantolupia. Se on uusi trendi.
Enpä haluaisi olla noiden naisten lähellä "siihen" aikaan kuusta. Tajuathan?
-En. -Vitsit sikseen. Harrastus on hieno asia.
Tuottajat kertovat, että meillä on uutinen.
Taas on tapahtunut joukkoampuminen.
En ole pätevä raportoimaan tästä,
mutta koska olen valkoinen heteromies, teen sen silti ja uskon pärjääväni.
TAPPAJAMEHILÄISEN HYÖKKÄYS
-Taas hullu ampuja. -Jos tämä jatkuu, leffa pitää hyllyttää -
niin kuin komediamme kömpelöstä lastenvahdista.
HIRMUMYRSKY-SANDY
-Hupaisaa! -Mitä teet tällä linjalla?
Ajattelin sitä leffaa, jota kuvailit.
-Mitä yhteistä ampumisilla on? -Aseet? Luodit? Vedätkö visailua? Kerro!
Miehet! Korostetaan Miss Takenin naiseutta. Elokuvamme kertoo naisille,
-ettei heidän tarvitse enää pelätä. -Hyvä idea.
Silloinhan ampumiset olisivat elokuvalle vain hyväksi.
Ei tietenkään. Ne ovat tragedia. Muistan niiden uhreja.
Mutta naisten turvattomuuden tunne voi lisätä elokuvan suosiota.
Ethän halua naisten olevan turvattomia?
-En tietenkään. -Emme sano tai halua niin.
Mutta jos he tuntevat olevansa vaarassa, sitä voi hyödyntää.
-Niin, jos asia on jo niin. -Emme aiheuta naisille turvatonta oloa.
Me vain epäsuorasti hyödymme joukkoampumisista.
Minulla onkin hyviä ja huonoja uutisia. Huonot: 405-tietä on syytä välttää.
AIKA KULKEE VÄÄJÄÄMÄTTÄ
Älä riehu.
-Miksi sinulla on tuo ohut kirja? -Se on DVD-levy.
Tämä jakso kertoo vanhusten hoidosta. Katsotaan, miten hoidamme tuon paskan.
-Tarkoitatko äitisi dementiaa vai äitiäsi? -Se käynee ilmi kontekstista.
Kausi 2, jakso 12: Valmiina lähikuvaan, herra Dementia.
Taidan mennä makuulle.
-Kuka on kaverisi, Ethan? -Onko Ethanilla kaveri?
Tämä vanhus seurasi minua kotiin. Voinko pitää hänet?
Tässä sitä mennään taas.
-BoJack? -Äiti?
Hiljaa, Henrietta. Poikani on tv:ssä.
-Tunnetko hänet? -Kai minä oman poikani tunnen.
Kuulit pomon sanat. Bikinimallityttäresi saa noutaa sinut puistosta.
Bikinimallitytär? Hetkinen, Ethan. Tämä mies on vieraamme.
PEANUTBUTTER EI PELKÄÄ HAUKKUJA
-Tiedäthän, että minä vihaan aseita? -Tiedän.
Virallisesti kuitenkin kannatan aseenkanto-oikeutta,
ja suositan aseen ostajien kursorista tarkastamista.
Minäkin vihaan aseita. Tai luulin niin. Tai vihaan yhä enimmäkseen.
Silti aseen kantaminen on tuonut minulle turvallisuudentunnetta,
josta miehet nauttivat koko ajan. En halua luopua siitä.
Hyväksyit vesisärötyksen. Minun kuuluu saada ase.
Reilu peli. Onneksi osaamme erottaa henkilökohtaisen ja poliittisen elämämme.
Sano muuta.
-Et tajua mitään! -Ai minä en tajua?
Mikä ihmisiä viehättää aseissa? Olette riippuvaisia.
Miehet haluavat, että naisilla on turvaton olo.
Anteeksi! Naisten aseet eivät paranna turvallisuutta mitenkään.
Nepä ovatkin vaarallisia. Eivät miehet, jotka tekevät 90 prosenttia murhista.
Naisia tässä pitää varoa!
Täytä patruunapesäni voimakkailla luodeillasi!
KIITÄ HERRAA PAITSI JOS OLET KALKKUNA
-Katso kuka tuli taas, Beatrice. -Toimme lisää Horsin' Aroundia.
-Hyvä. -Sinähän rakastat BoJackia.
Hän on aika huono poika, mutta ohjelman katsominen lohduttaa.
Tyhmää ohjelmaasi näytettiin sairaalahuoneessa.
Uutta vai vanhaa?
Jaksossa, jonka näin, yllätit tyttäresi suihkussa.
Siis vanhaa. Siitä jaksosta kirjoitettiin TV Guidessa. Ei ylistävään sävyyn.
Olet aina osannut tehdä itsesi naurunalaiseksi.
Onko tästä pakko puhua matkalla isän hautajaisiin?
-Halusin sanoa hänelle vielä vaikka mitä. -No... Voit nyt unohtaa sen.
Näit minut alasti, joten minun on saatava nähdä sinut alasti!
Jotenkin tuntuu, että joudun katumaan tätä.
Pois teeveen edestä, harppu!
-Tämä on varmasti kurjaa sinulle. -Ei vaan tylsää. Tämä paikka on pepusta.
Miksi käyn täällä turhan päiten?
Kunpa hän osaisi yhdistää sarjan BoJackin siihen, joka käy täällä joka viikko.
-Harmi, ettemme voi... Vai voimmeko? -Mitä?
Esittää jakson Horsin' Aroundia livenä hoitokodissa. Hyvä ajatus!
Esitetään täällä sarjan jakso, ja hän näkee poikansa BoJackin.
Esityksen jälkeen tervehdin häntä, ja hän sanoo: "BoJack, oletko se sinä?"
Kun hän tunnistaa minut, istun, otan kiinni hänen kädestään ja sanon hänelle:
-"Haista paska, äiti!" -Mitä?
Pääsen vihdoin kuittailemaan: "Miltä tuntuu mädäntyä hoitokodissa?"
-Nyt minä olen johtaja! -Noinko haluat sanoa?
En malta odottaa sitä. Ei muuta kuin näytös pystyyn!
VIM-AGENTTITOIMISTO
ASEEN OMISTUS LISÄÄ NAISEN HEDELMÄLLISYYTTÄ?
-Paha juttu. Kuulitko Tulsan ampumisesta? -Tragedia. Muistamme uhreja.
-Näille miehille on tehtävä jotain... -Ei, nyt ampuja oli nainen.
Naispuolinen joukkoampuja? Tuo on tosi paha juttu.
Noin käy kun naisille annetaan aseet:
he ampuvat porukkaa. Tietävätkö he, mitä aseilla tehdään?
En uskalla kävellä iltaisin kadulla. Ja minä olen mies!
Järjestän kongressin kuulemisen naisten aseenkanto-oikeudesta.
Yksikin kuolema naisampujan luodista on liikaa.
Eivätkö äänestäjät saa enää lausua kohteliaisuuksia naisille,
koska näillä voi olla ase? Emme voi elää sellaisessa pelossa!
Liipaisin on suunniteltu miehen otteelle ja miehen temperamentille.
Naisia ei pitäisi syyttää siitä, että he haluavat aseita.
Syyttäkää yhteiskunnan viestiä siitä,
että olemme turvassa vain siksi, että miehet sallivat sen.
Jos naisten aseenkanto on teistä ongelma, alkakaa luoda yhteiskuntaa,
jossa naiset tuntevat olevansa turvassa. Tai kieltäkää aseet kaikilta.
TEHOKKAAN LAINSÄÄTÄMISEN JÄLKEEN
Kyllä-äänet voittavat. Aseenkanto on täten kielletty koko Kaliforniassa.
Me teimme sen, pojat!
-Onnittelut. -Upeaa!
-Luulin, että kävisi toisin päin. -Sait aikaan järkevän aselain, Diane.
Ei uskoisi, että naisviha ylittää aserakkaudenkin.
Eikö?
HORSING ABOUT -NÄYTÖS TÄHTENÄ BOJACK HORSEM
-Tämä ei ehkä ole hyvä ajatus. -Pärjäät kyllä. Äännä vain selvästi.
-Kuvittele esiintyväsi takariville. -En tarkoita sitä vaan...
He tulevat. Gladys, nyt!
Harmi, etten voi pyrkiä presidentiksi. Munailu on mielipuuhaani.
Mitä tämä on?
Yleensä pidät aamiaishuumoristani, Olivia. Mikä mättää?
Matematiikan läksyt ovat vaikeita. X-akseli, y-akseli?
Missä on ö-akseli?
-Mitä sinä teet, Henrietta? -Pitäisikö lopettaa?
Aloitimme vasta. Ei luovuteta, ennen kuin ensimmäinen näytös on ohi.
-Voisiko matematiikasta tehdä hauskaa? -Ei se voi olla hauskaa.
-Minä pidän vain räppilauluista. -Seis! Miten tämä sammuu?
Älä vaihda kanavaa. Haluan nähdä, saako tämä aviopari kiistansa ratkaistua.
Kaukosäädin tänne!
Tavarat on tehty jaettaviksi.
Taivas! Hälytys!
Mitä tapahtuu? En pidä tästä.
-Voi ei! -Voi luoja.
Olen Sugarman-sokeriyhtiön perijätär. Minulle ei voi tehdä näin!
En ikinä saa katsoa mitä haluan.
Vedetäänkö jakso loppuun vai...
Ehtomme ovat selvät: emme voi majoittaa väkivaltaisia asiakkaita.
-Voitko suositella toista hoitolaitosta? -Äidilläsi ei ole enää paljon aikaa.
Hänen pitäisi viettää loppuaikansa läheistensä ympäröimänä.
-Onko sinulla heidän numeronsa? -Tarkoitin sinua ja tytärtäsi.
Otamme hänet. Hän saa vierashuoneen, ja minä nukun sohvalla. Vai mitä?
Hyvä on, jos hän kuolee pian. Mutta jos hän elää yhä tähän aikaan ensi vuonna -
saat voimakassanaisen kirjeen.
-Kertoisitteko, missä on H&M? -Toki.
Tuo jäi, kun aseet poistettiin. Olisiko siitä H&M:n mainokseksi?
-Sääli. Se oli hieno elokuva. -Sen tie katkesi liian varhain.
Otan osaa suruusi.
Pärjään kyllä.
Onko nälkä, Beatrice? Voin tehdä paahtoleivoksia.
Ei kiitos.
-Haluatko katsoa Horsin' Aroundia? -Mitä järkeä?
Voi luoja.
Harmi, ettet päässyt haukkumaan äitiäsi.
Mietin kaikkea, mikä piti sanoa. Tuntui aina, että aikaa on vielä.
-Sano se nyt. -Ei se ole sama asia.
Olisi pitänyt puhua silloin, kun hän vielä muisti minut.
Nyt hän kuolee tietämättä, kuinka paljon vihaan häntä.
Kyllä hän varmasti tiesi sen.
-Sanotko tuon vain lohduttaaksesi? -Hänhän luki kirjasi.
Olisin halunnut sanoa sen hänelle päin naamaa.
Hän on täällä nyt. Hänellä on hyviä ja huonoja päiviä.
Ehkä hän tunnistaa sinut vielä, ja pääset revittelemään sydämesi kyllyydestä.
Uskotko niin?
Tekstitys: Topi Oksanen